Mesilasemade kasvatus edeneb ikka suure kiirusega. Esimesed emamesilased juba munevad alates neljandast juunist. Tundub, et üks neist ei hakkagi munema. Kes 15  päevaga ema ei mune, teda pole enam mõtet paarumisperes pidada. Väga pikalt ilma haudmeta pere hääbub pikapeale. Kui eelmine aasta oli mul mesilasemadega väga edukas, siis see aasta on kõvasti ebaõnnestumisi. Näiteks üks pereke ei tahtnud pärast muneva ema ära võtmist äsja koorunud ema vastu võtta. Mul pole kunagi sellist ebaõnnestumist olnud. Kaks ema tehti vagaseks ja siis otsustasin neile kupu anda, millest oli kohe ema ennast välja närimas. Siiani pole seda perekest vaadanud, kuna sellised võtavad tuju  ära. Kaks paarumispere võtsid maha paarumislennult tulnud ema. Väga veider käitumine nende poolt. Jätsid oma perekese ilma emata jälle. Kuna ma kasvatan emasid väikse intervalliga, siis ei ole mul neile kohe kuppu ka anda.